Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: a 44/2000. (XII. 27.) EüM rendelethez
Paragraph Index: 658

d) boncolást követő mikroszkópos vizsgálat során észlelt súlyos szervkárosodás, (i) széles körű vagy súlyos nekrózis, fibrózis, vagy granulómaképződés a regenerációra képes létfontosságú szervekben (pl. máj), (ii) súlyos morfológiai elváltozások amelyek potenciálisan visszafordíthatók (reverzíbilisek), de egyértelműen kifejezett szervműködési zavarról (diszfunkcióról) tanúskodnak (pl. a máj súlyos zsíros elfajulása, súlyos akut tubuláris nekrózis a vesében, fekélyes gyomorhurut), (iii) kimutatható sejtpusztulásra utaló bizonyítékok regenerációra nem képes létfontosságú szervekben (pl. a szívizom fibrózisa vagy idegelhalás), vagy törzssejt-(őssejt) csoportokban (pl. csontvelő aplázia vagy -hipoplázia). A fenti bizonyítékok leggyakrabban állatkísérletekből származnak. A gyakorlati tapasztalatokból nyert adatok elemzésénél különös figyelmet kell fordítani az expozíciós szintekre.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes